Dohoda o zmluvnej pokute

(ďalej aj len ako „**Dohoda**“) je uzavretá podľa ust. § 544 a nasl. Občianskeho zákonník a v spojení s ust. § 300 a nasl. Obchodného zákonníka v deň, mesiac a rok uvedený nižšie pri podpisoch strán Dohody

Dohoda bola uzatvorená **MEDZI:**

1. U9, a.s. so sídlom Zelinárska 6, 821 08 Bratislava, IČO: 35 849 703, IČ DPH: SK 2021706280, zapísaná v Obchodnom registri Okresného súdu Bratislava I, oddiel Sa, vložka č. 3070/B

(ďalej len ako „**Poradca**“); a

1. Kliknite sem a zadajte text., Kliknite sem a zadajte text., Kliknite sem a zadajte text., Kliknite sem a zadajte text alebo vymažte pole., Kliknite sem a zadajte text alebo vymažte pole., Kliknite sem a zadajte text alebo vymažte pole.

(ďalej len „**Záujemca**“);

1. každý ďalej ako **„Strana“** a spoločne ako **„Strany“**.
2. **PREAMBULA**
3. Záujemca sa slobodne a vážne rozhodol zúčastniť OnlineAukcie UID 40999organizovanej Poradcom, ktorej účelom je predaj nehnuteľného majetku vo vlastníctve Zadávateľa a za týmto účelom si vykonal s vysokou odbornou starostlivosťou podrobný audit Predmetu predaja, vo vzťahu ku ktorému hodlá predložiť svoju cenovú ponuku v zmysle Záväzných podmienok OnlineAukcie UID 40999 (ďalej len „**Záväzné podmienky**“).
4. Strany Dohody zhodne uvádzajú, že sú si vedomé a plne uznávajú legitimitu potreby riadneho a nerušeného a plynulého priebehu OnlineAukcie a žiadna zo Strán si neželá, aby priebeh OnlineAukcie bol narušený správaním takých subjektov, ktoré svoje cenové ponuky nepredkladajú s plnou vážnosťou a záväznosťou; Strany si tak zároveň neželajú, aby v dôsledku takéhoto neželaného konania vznikali Poradcovi náklady na opakovanie OnlineAukcie, hľadanie nových záujemcov a podobne, keďže účelom je najmä dohodnúť medzi Stranami také práva a povinnosti, ktoré obmedzia vznik stavu (pod hrozbou zmluvnej pokuty), kedy uchádzač neurobí v rámci OnlineAukcie Elektronickú Cenovú Ponuku najmenej vo výške Vyvolávacej ceny a/alebo odmietne uzatvoriť kúpnu zmluvu na základe výzvy Poradcu alebo Zadávateľa a/alebo doplatiť kúpnu cenu (ďalej aj len ako „**Účel Dohody**“).
5. Strany dohody uzatvárajú Dohodu výlučne s cieľom úpravy a zabezpečenia vzájomných práv a povinností smerujúcich k čo najúčelnejšiemu dosiahnutiu Účelu dohody, ktoré medzi nimi v priebehu OnlineAukcie vzniknú alebo môžu vzniknúť, najmä však za účelom vzniku a zabezpečenia právneho záväzku Záujemcu urobiť v rámci OnlineAukcie Elektronickú Cenovú Ponuku najmenej vo výške Vyvolávacej ceny a/alebo uzavrieť v prípade úspechu v OnlineAukcii so Zadávateľom  Kúpnu zmluvu a zaplatiť Kúpnu cenu, ktorej cena bude určená výsledkom OnlineAukcie v zmysle Záväzných podmienok.

**STRANY SA DOHODLI NASLEDOVNE:**

1. Výklad
   1. Definície
   2. V tejto zmluve:
2. **Elektronická Cenová Ponuka** znamená elektronickú dátovú správu Záujemcu, ktorú Záujemca uskutočnil prostredníctvom elektronického aukčného systému [www.onlineaukcie.sk](http://www.onlineaukcie.sk)

**Kúpna Cena** znamená cenu, ktorej výšku určí slobodne a vážne Záujemca v rámci OnlineAukcie v zmysle Záväzných podmienok a na ktorej zaplatenie sa zaväzuje pre prípad, že bude Zadávateľom alebo Poradcom vyzvaný na uzatvorenie Kúpnej zmluvy.

* 1. **Kúpna zmluva** znamená písomnú zmluvu medzi Zadávateľom ako predávajúcim a Záujemcom ako kupujúcim, ktorej predmetom bude najmä prevod vlastníckeho práva k Predmetu predaja a povinnosť kupujúceho zaplatiť dohodnutú kúpnu cenu, ktorej znenie obdržal Záujemca v rámci procesu registrácie Účastníka od Poradcu v zmysle čl. 5 Záväzných podmienok a ktorá tvorí Prílohu č. 2 Dohody.
  2. **Lehota viazanosti ponúk** znamená časový úsek od Termínu OnlineAukcie do uplynutia 2 mesiacov od Termínu OnlineAukcie.
  3. **Náklady** znamenajú všetky a akékoľvek náklady Záujemcov a/alebo Účastníkov, ktoré im vzniknú v súvislosti so zámerom nadobudnutia Predmetu predaja, účasťou v rámci OnlineAukcie alebo v súvislosti s uzatvorením Kúpnej zmluvy.

**OnlineAukcia** znamená elektronickú aukciu organizovanú Poradcom prostredníctvom elektronického aukčného systému v zmysle týchto Záväzných podmienok a Aukčného poriadku systému [www.onlineaukcie.sk](http://www.onlineaukcie.sk).

**OZ** znamená zákon č. 40/1964 Zb. Občiansky zákonník v znení neskorších predpisov**.**

**Poradca** znamená spoločnosť U9, a.s. so sídlom Zelinárska 6, 821 08 Bratislava, IČO: 35849703, zapísanú v Obchodnom registri Okresného súdu Bratislava I, oddiel: Sa, vložka 3070/B, ktorá je poradcom Predávajúceho pri predaji Predmetu predaja a oprávnená najmä na niektoré úkony súvisiace s predajom, organizáciou verejného ponukového konania, prijímania zábezpek atď.

**Predmet predaja** znamená nehnuteľnosť, vo vzťahu ku ktorej prejavil Záujemca jasnú, zrozumiteľnú a vážnu vôľu nadobudnúť ju v zmysle Záväzných podmienok v rámci OnlineAukcie organizovanej Poradcom a ktorej špecifikácia je uvedená v Prílohe č. 1 tejto Dohody.

1. **Súhlas s podmienkami OnlineAukcie** znamená písomné prehlásenie Záujemcu, ktoré podpisuje Záujemca v rámci procesu registrácie v zmysle čl. 5 Záväzných podmienok spoločne s touto Dohodou a to vo vzťahu ku konkrétnemu Predmetu predaja.
   1. **Účastník** znamená fyzickú alebo právnickú osobu, ktorá splní podmienky účasti OnlineAukcie podľa Záväzných podmienok,
2. **Účet Poradcu** znamená bežný účet Poradcu č. IBAN SK 71 0200 0000 0019 5703 8659, vedený vo Všeobecnej úverovej banke, a.s., ktorý bude Poradca uvádzať ako účet, na ktorý budú Záujemcovia skladať Zábezpeku.

**Vyhodnotenie ponúk** je proces v rámci OnlineAukcie, ktorý je popísaný v článku 8 Záväzných podmienok.

**Vyvolávacia cena** je minimálna cena za ktorú sa Predmet predaja draží v rámci OnlineAukcie

**Zábezpeka** znamená peňažnú čiastku, ktorá musí byť pripísaná na základe vkladu alebo bezhotovostného prevodu Záujemcom na účet Poradcu v zmysle ustanovení čl. 6 Záväzných podmienok.

**Záväzné podmienky** znamenajú Záväzné podmienky OnlineAukcie tak ako ich Záujemca akceptoval v plnom rozsahu v rámci Súhlasu s podmienkami OnlineAukcie a ktoré tvoria Prílohu č. 3 Dohody.

**Zadávateľ** znamená J & M PROPERTY s.r.o., so sídlom: Jégeho 6/10, 971 01 Prievidza, SR, IČO: 45 705 011, DIČ: 2023093908, IČ DPH: SK2023093908, zapísaný v OR OS Trenčín, Odd. Sro, vložka č. 23437/R.

* 1. Výklad
     1. V tejto Dohode je odkaz na článok, odsek alebo prílohu odkazom na článok, odsek alebo prílohu tejto Dohody alebo Záväzných podmienok podľa odkazu. Prílohy predstavujú neoddeliteľnú súčasť tejto Dohody.
     2. Pojmy, ktoré nie sú inak definované v tejto Dohode, majú význam, ktorý je im pridelený v Záväzných podmienkach, Kúpnej Zmluve, OZ alebo iných zákonoch.
     3. V tejto Dohode akýkoľvek odkaz, výslovný alebo implicitný, na akýkoľvek právny predpis zahŕňa odkazy na:
        1. takýto právny predpis vrátane všetkých jeho neskorších zmien, noviel, doplnkov alebo aplikačných pravidiel výkladu podľa alebo v súlade s iným právnym predpisom (pred dňom, v deň alebo po dni podpisu tejto Zmluvy);
        2. akýkoľvek právny predpis, ktorý nahradí takýto právny predpis; a
        3. akýkoľvek vykonávací právny predpis potrebný na aplikáciu ustanovenia takéhoto právneho predpisu.

1. Predmet Dohody

* + 1. Predmetom Dohody, ktorý vyplýva z Účelu Dohody, je na základe dohody Strán
       1. právny záväzok Záujemcu urobiť v rámci OnlineAukcie Elektronickú Cenovú Ponuku najmenej vo výške Vyvolávacej ceny, uzavrieť v prípade úspechu v OnlineAukcii so Zadávateľom Kúpnu zmluvu, v ktorej bude mať Zadávateľ postavenie predávajúceho a Záujemca postavenie kupujúceho a súčasne v zmysle Kúpnej Zmluvy zaplatiť Kúpnu cenu a
       2. dohoda o zabezpečení riadneho a včasného splnenia záväzku podľa článku 2. písm. (b) Dohody zmluvnou pokutou.
    2. Záujemca sa zaväzuje v rámci OnlineAukcie urobiť Elektronickú Cenovú Ponuku najmenej vo výške Vyvolávacej ceny.
    3. V prípade úspechu Záujemcu v OnlineAukcii (t.j. ak bude Záujemca vyzvaný zo strany Zadávateľa alebo Poradcu na uzatvorenie Kúpnej zmluvy) sa Záujemca zaväzuje na základe predchádzajúcej písomnej výzvy Zadávateľa alebo Poradcu v zmysle Záväzných podmienok uzavrieť, najneskôr v lehote dvadsiatich (20) dní odo dňa doručenia písomnej výzvy (Článok 8. písm. (f) Záväzných podmienok), so Zadávateľom Kúpnu zmluvu, v rámci ktorej je oprávnený
       1. doplniť chýbajúce údaje týkajúce sa Záujemcu,
       2. vybrať si jednu z alternatív zaplatenia Kúpnej ceny,
    4. a v rovnakej lehote dvadsiatich (20) dní odo dňa doručenia písomnej výzvy (Článok 8. písm. (f) Záväzných podmienok) zaplatiť Kúpnu cenu v zmysle Kúpnej zmluvy.
    5. Záujemca so vznikom záväzku v zmysle písm. (b) a (c) tohto článku súhlasí a vyjadruje tým zrozumiteľne svoju vážnu a slobodnú vôľu urobiť v rámci OnlineAukcie Elektronickú Cenovú Ponuku najmenej vo výške Vyvolávacej ceny, uzatvoriť v prípade úspechu Kúpnu zmluvu so Zadávateľom a zaplatiť Zadávateľovi Kúpnu cenu.
    6. Strany sa výslovne dohodli, že s prihliadnutím na skutočnosť, že v rámci OnlineAukcie mal Záujemca objektívnu možnosť Predmet predaja si obhliadnuť, oboznámiť sa s jeho stavom sám alebo za pomoci odborne spôsobilých osôb (znalcov), tak akýkoľvek právny a/alebo faktický stav Predmetu predaja (Poznámka: Samozrejme stav, ktorý existoval v čase predloženia Elektronickej cenovej ponuky v zmysle Záväzných podmienok), ktorý môže byť v rozpore s neskoršími predstavami alebo očakávaniami Záujemcu, nie je dôvodom pre zánik záväzku Záujemcu urobiť v rámci OnlineAUkcie Elektronickú Cenovú Ponuku najmenej vo výške Vyvolávacej ceny, uzavrieť Kúpnu zmluvu a zaplatiť Kúpnu cenu.
    7. Strany sa dohodli, že v prípade, ak Záujemca poruší svoju právnu povinnosť podľa článku 2. písm. (b) Dohody urobiť v rámci OnlineAukcie Elektronickú Cenovú Ponuku najmenej vo výške Vyvolávacej ceny, a zároveň iný Účastník ponukového konania neurobí Elektronickú cenovú ponuku najmenej vo výške Vyvolávacej ceny, je Záujemca povinný, pokiaľ si Poradca nárok na zaplatenie zmluvnej pokuty uplatní, zaplatiť Poradcovi zmluvnú pokutu vo výške 5.000,- EUR (slovom: päťtisíc euro) (ďalej aj len ako „**Zmluvná pokuta**“). Zaplatením Zmluvnej pokuty nie je dotknuté právo Poradcu na náhradu škody, a to aj v rozsahu presahujúcom Zmluvnú pokutu. Strany zhodne prehlasujú, že dojednanú výšku Zmluvnej pokuty považujú s prihliadnutím na hodnotu a význam ňou zabezpečovanej povinnosti pre riadny priebeh OnlineAukcie za primeranú a s takto určenou výškou súhlasia. Zmluvná pokuta je splatná, za predpokladu oprávnenosti nároku, tretím dňom odo dňa doručenia výzvy Poradcu na jej zaplatenie.
    8. Strany sa dohodli, že v prípade, ak Záujemca poruší svoju právnu povinnosť podľa článku 2. písm. (c) Dohody uzavrieť Kúpnu zmluvu a zaplatiť Kúpnu cenu, je Záujemca povinný, pokiaľ si Poradca nárok na zaplatenie zmluvnej pokuty uplatní, zaplatiť Poradcovi zmluvnú pokutu vo výške 5.000,- EUR (slovom: päťtisíc euro) (ďalej aj len ako „**Zmluvná pokuta**“). Zaplatením Zmluvnej pokuty nie je dotknuté právo Poradcu na náhradu škody, a to aj v rozsahu presahujúcom Zmluvnú pokutu. Strany zhodne prehlasujú, že dojednanú výšku Zmluvnej pokuty považujú s prihliadnutím na hodnotu a význam ňou zabezpečovanej povinnosti pre riadny priebeh OnlineAukcie za primeranú a s takto určenou výškou súhlasia. Zmluvná pokuta je splatná, za predpokladu oprávnenosti nároku, tretím dňom odo dňa doručenia výzvy Poradcu na jej zaplatenie.
    9. Strany sa dohodli, že v prípade ak Záujemca poruší svoju právnu povinnosť podľa článku 2. písm. (b) Dohody urobiť v rámci OnlineAukcie Elektronickú Cenovú Ponuku najmenej vo výške Vyvolávacej ceny, a zároveň iný Účastník ponukového konania neurobí v rámci OnlineAukcie Elektronickú cenovú ponuku najmenej vo výške Vyvolávacej ceny alebo Záujemca poruší svoju právnu povinnosť podľa článku 2. písm. (c) Dohody uzavrieť Kúpnu zmluvu a zaplatiť Kúpnu cenu, Poradca je oprávnený jednostranným kompenzačným prejavom adresovaným Záujemcovi započítať proti pohľadávke Záujemcu na vrátenie zloženej Zábezpeky pohľadávku Poradcu voči Záujemcovi na zaplatenie Zmluvnej pokuty dohodnutej v tejto Dohode.

1. Trvanie a ukončenie
   1. Trvanie Dohody

Táto Dohoda nadobúda platnosť a účinnosť dňom jej podpísania oboma Stranami a uzatvára sa na dobu určitú do uplynutia Lehoty viazanosti, pričom Strany výslovne uvádzajú, že práva a nároky (najmä nárok na Zmluvnú pokutu), ktoré vzniknú do dňa ukončenia tejto Dohody pretrvávajú a nezanikajú zánikom tejto Dohody a oprávnená Strana z týchto práv a nárokov môže tieto nároky kedykoľvek v rámci zákonných lehôt vymáhať.

Túto Dohodu nie je možné predčasne ukončiť formou odstúpenia.

1. Spoločné a záverečné ustanovenia
   * 1. Ustanovenia tejto Dohody je možné meniť len na základe písomnej dohody Strán.

Táto Dohoda je vyhotovená vo 2 (dvoch) vyhotoveniach, z ktorých každá Strana obdrží 1 vyhotovenie.

Táto Dohoda sa riadi prednostne ustanoveniami tretej časti Obchodného zákonníka a ďalej právnymi predpismi Slovenskej republiky. Strany dohody, ktoré sú právnickými osobami uzatvárajú Dohodu v zhodnom presvedčení, že ich záväzkové vzťahy založené Dohodou sa spravujú normami tretej časti Obchodného zákonníka. Z dôvodu právnej istoty a výlučne pre prípad, že by sa vzájomné presvedčenie Strán vyjadrené v predchádzajúcej vete ukázalo ako mylné, Strany sa výslovne dohodli, že ich záväzkové vzťahy založené Dohodou (vrátane vzniku, zániku a obsahu zodpovednostných ako aj mimo zodpovednostných záväzkov) sa budú spravovať normami tretej časti Obchodného zákonníka a to aj v prípade, že niektorá zo Strán nie je podnikateľom a/alebo sa uzavretie a plnenie Dohody netýka ich podnikateľskej činnosti.

Strany sa dohodli, že v prípade ak by boli alebo sa stali niektoré z ustanovení tejto Dohody neplatné resp. neaplikovateľné, nebude tým dotknutá ani obmedzená platnosť, účinnosť a vykonateľnosť ostatných ustanovení tejto Dohody. Strany sa zaväzujú, že takto dotknuté ustanovenie Dohody bude nahradené iným právne relevantným ustanovením resp. inou dohodou sledujúcou účel pôvodného ustanovenia.

Všetky Náklady, ktoré vzniknú Záujemcovi si hradí Záujemca sám a nemá nárok voči Poradcovi ako ani Zadávateľovi na úhradu akýchkoľvek Nákladov.

Bez toho, aby tým bolo dotknuté ktorékoľvek ustanovenie tejto Dohody, Strany sa dohodli, že použitie akéhokoľvek ustanovenia ktoréhokoľvek právneho predpisu Slovenskej republiky, ktoré nie je kogentné, je výslovne vylúčené v rozsahu, v ktorom by jeho použitie mohlo meniť (čiastočne alebo úplne) význam alebo účel ktoréhokoľvek ustanovenia tejto Dohody.

Pre prípad sporu, ktorý vznikne z tejto Dohody alebo v súvislosti s ňou, sa Strany dohodli, že takýto spor môže ktorákoľvek zo Strán predložiť vecne a miestne príslušnému súdu.

Záujemca a Poradca zhodne vyhlasujú, že ich zmluvná voľnosť nie je obmedzená a tento právny úkon urobili v predpísanej forme, pričom si túto Dohodu pred jej podpísaním prečítali, jej obsahu porozumeli a uzavreli po vzájomnom prerokovaní podľa ich práva a slobodnej vôle, určite, vážne a nie v tiesni ani za nápadne nevýhodných podmienok. Strany vyhlasujú, že sú v plnom rozsahu spôsobilé na právne úkony.

**NA DÔKAZ TOHO** Strany podpísali túto Dohodu v deň, ktorý je uvedený na Podpisovej strane tejto Dohody.

Podpisová strana

2. V Bratislava, dňa Kliknite sem a zadajte dátum.

**Záujemca**

Kliknite sem a zadajte text alebo vymažte pole.

1. Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno: Kliknite sem a zadajte text.

Funkcia: Kliknite sem a zadajte text alebo vymažte pole.

1. V Bratislava, dňa
2. **Poradca**
3. U9, a.s.
4. Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno: Mgr. Peter Vetrák

* 1. Funkcia: predseda predstavenstva